Zhorjelc (AK/SN). Bjezbarjerne planowanje a twarjenje kaž tež bjezbarjerna mobilita su w Zhorjelskim wokrjesu dźeń a wažniše. To je Elvira Mirle, mjeztym dźewjeć lět hłownohamtsce zamołwita wokrjesa za naležnosće zbrašenych, na minjenym posedźenju wokrjesneho sejmika podšmórnyła. „Jeničce wot januara hač do junija 2018 sym 35 pisomnych stejišćow zhotowiła, k tomu přińdu terminy na městnje a telefoniske naprašowanja. Kontakty k planowarjam a architektam su přiběrali“, rozłoži něhdyša sportowa wučerka z Mikowa. Jako hłownohamtska społnomócnjena je wona Zhorjelskemu krajnemu radźe Berndej Lanzy (CDU) direktnje podrjadowana.
szl_Latn